<classify> WAANDISHI wa Habari wakongwe nchini waliowahi kufanya kazi na Marehemu William Lobulu 68 katika Shirika la Habari Tanzania Shihata katika miaka ya nyuma, wamemwelezea marehemu alikuwa mwandishi makini na mwenye kufaa katika idara yoyote katika chumba cha habari.Lobulu aliyeacha mke na watoto watatu na mjukuu mmoja alifariki dunia saa 12 asubuhi ya Oktoba 6 mwaka huu nyumbani kwake Sanawari wilayani Arumeru mkoani Arusha kwa maradhi ya Asthma Pumu na anatarajiwa kuzikwa kesho nyumbani kwake katika makaburi ya familia.Mwandishi mkongwe, Josephat Qorro amesema walipokuwa wakifanya kazi Shihata marehemu alikuwa mtu mkimya, mcheshi, makini na mwenye kuchapa kazi saa zote na alikuwa akifiti katika idara zote katika shirika hilo.Qorro alisema kifo chake kimemshitua na kueleza kuwa marehemu Lobulu alikuwa mwandishi mkongwe mwenye kujua wajibu wake alipokuwa kazini na baada ya kustaafu aliamua kuanzisha gazeti lake la Arusha Time Jijini Arusha lililokuwa na sifa kubwa sana kutoka na uhodari wake wa kujuwa kuandika na kuhariri habari.Alisema alikuwa akimfahamu vizuri marehemu Lobulu pamoja na mke wake Elizabert Malialle kwani wote walikuwa wafanyakazi wa Shihata miaka hiyo kabla ya kuona na kufunga ndoa na kupata watoto.Mwandishi mkongwe aliyewahi kufanya kazi Shirika la Magazeti ya Serikali TSN, Danford Mpumilwa akimzungumzia marehemu Lobulu alisema kuwa alikuwa rafiki yake wa karibu sana toka walivyokuwa kidatu cha tano katika shule ya sekondari ya Mkwawa Mkoani Iringa wakati yeye akiwa kidatu cha nne katika shule hiyo.Mpumilwa baada ya kumaliza elimu ya sekondari na marehemu, alikwenda chuo kikuu cha UDSM mwaka 1973 na yeye alimfuata mwaka 1974 na baada ya kuhitimu chuo, marehemu aliajiri Shihata na katika nyakati za masomo na walikuwa wakishirikiana katika masomo hivyo walikuwa wakijuana vilivyo kwa undani zaidi.  <topic>: kitaifa 